ভারতীয় রেল
ভারতীয় রেল বিশ্বের বৃহত্তম ও ব্যস্ততম রেল পরিবহন ব্যবস্থাগুলির অন্যতম। প্রতিদিন ১ কোটি ৮০ লক্ষেরও বেশি যাত্রী এবং ২০ লক্ষ টনেরও বেশি পণ্য ভারতীয় রেলপথে চলাচল করে। এই সংস্থা বিশ্বের বৃহত্তম বাণিজ্যিক তথা সরকারি পরিষেবাকর্মী নিয়োগকর্তা। সংস্থার কর্মচারী সংখ্যা ১৪ লক্ষ। দেশের সামগ্রিক দৈর্ঘ্য ও প্রস্থ বরাবর রেলওয়ে ব্যবস্থা প্রসারিত। ৬,৯০৯টি স্টেশন বিশিষ্ট ভারতের রেলপথের মোট দৈর্ঘ্য ৬৩,৩২৭ কিলোমিটারেরও বেশি। রোলিং স্টকের হিসেবে, ভারতীয় রেল ২০০,০০০টিরও বেশি (পণ্য) ওয়াগন, ৫০,০০০টিরও বেশি কোচ ও ৮,০০০টিরও বেশি লোকোমোটিভের মালিক।
চার্চগেট স্টেশন
ভারতে প্রথম রেল ১৮৫৩ সালে চালু হয় এবং তার দুইবছর পরে ১৮৫৫ সালে বোম্বাই বড়োদা রেল চালু করা হয়। প্রথমত চার্চগেট থেকে অঙ্কলেশ্বর ও উত্তরণ পর্যন্ত ২৯ মাইল রেল পথ শুরু করা হয়।
বর্তমানে এটি মুম্বাইয়ের ব্যস্ততম স্টেশনগুলির একটি যেখানে প্রতি মিনিটে ট্রেন আসাযাওয়া করে। পশ্চিম রেলের সদরদপ্তর এখানেই অবস্থিত।